# ken ... ha ...
## Brezhoneg
### Etimologiezh

    Savet gant ken hag ha.
ken ... ha ...
* troienn an derez kevatal
** [...] pa gomzan a draou ker kriz, ken digaloun ha maro ar paour keaz koueriad a ioa o tenna panez enn he bark. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 212.)
** Ma n'int ket ken herrek hag ar re yaouank, finoc'h e c'hellont bezañ. — (Brogarour, Onenn, Gwengamp, 1936, p. 25.)
** — « Mamm, bronn din, » eme ar skilbaotr, ken tev e zivesker hag e zivrec'h ha postoù ur gwele-kloz, ha ken bras e benn hag ur girin da lakaat dienn. — (Troude ha Milin, Labous ar Wirionez ha Marvailhoù all, Skridoù Breizh, 1950, p. 69.)
** — « [...]. Biskoazh ne gavis un eskenn voued ken c'hwek d'am c'halon hag an tamm bara-mañ. » — (Troude ha Milin, Labous ar Wirionez ha Marvailhoù all, Skridoù Breizh, 1950, p. 72.)
** Ken stank ha grizilh e kouezhe war ar c'hlazenn dirak ar beorien santimoù ha gwenneien, ha d'ar c'houlz-se, kristenien, e vire c'hoazh ur gwenneg a netra e holl dalvoudegezh. — (Jarl Priel, Va Zammig Buhez, Al Liamm, 1954, p. 55.)
** Ar vaz-yod a oa ken teo ha ma breh. — (Jules Gros, Le trésor du breton parlé Première Partie, 1966, p. 27.)
** An avalou-mañ a zo ken kaled ha mein. — (Jules Gros, Le trésor du breton parlé Première Partie, 1966, p. 39.)
** N'eo ket ken red ha mervel ober ze. — (Jules Gros, Le trésor du breton parlé Première Partie, 1966, p. 48.)
* ken ... ha ma ... (gwelout ken ... ma ... )
** Tud Lokemo n'int ket ken gwazh ha ma'z int brudet. — (Jules Gros, Le trésor du breton parlé Deuxième Partie, 1970, p. 197.)

#### Divinadelloù

* Piw a zo ken koz hag e dad ha kosoc'h evid e vamm ? - Mab ar C'hoz, nemed ur Gozenn a vefe e vamm ive. — (Jules Gros, Le trésor du breton parlé Troisième Partie, 1974, p. 328.)